ટી સિરીઝ અને વિશેષ ફિલ્મ્સની ફિલ્મ ‘લવગેમ્સ’ સેક્સ અને શરાબની લતે ચડી ગયેલી યંગ જનરેશન કેવી રીતે પોતાની લાઇફ જીવે છે એ દેખાડે છે. ફિલ્મમાં ગૌરવ અરોરા, પત્રલેખા અને તારા બેરી જેવાં ફ્રેશ અને અજાણ્યાં સ્ટાર છે. રોમાના રાયચંદ (પત્રલેખા)ને ત્રણ જ વાતમાં રસ છે - કોકેન, સેક્સ અને કોઈની લાઇફમાં ટેન્શન ઉમેરાય એ જોવું. રોમાના સૅમ (ગૌરવ અરોરા)ને પોતાની સાથે સામેલ કરે છે અને બન્ને પેજ થ્રી પાર્ટીમાં જઈને એવા કપલને પટાવવાનું કામ શરૂ કરે છે. રોમાના હસબન્ડને ફસાવે અને સૅમ વાઇફને પ્રેમજાળમાં ફસાવે. માત્ર અને માત્ર વિકૃતિ અને પૈસા માટેની આ રમતમાં સૅમ તારાના પ્રેમમાં પડે છે. રોમાનાને એનો વાંધો નથી, શરત એટલી કે રોમાના જ્યારે પણ બોલાવે કે જે કોઈ કામ સોંપે એ કામ સૅમે કરવાનું. હવે પ્રેમ અને સ્ત્રીહઠ બન્ને વચ્ચે જંગ શરૂ થાય છે.